Tito pretendeba evitar que Serbia y os serbos tenesen un peso excesivo en a federación yugoslava y no unificó territorialment a los cristians ortodoxos de luenga serbo-crovata, que quedoron distribuitos por as republicas socialistas que establió: Republica Socialista de Serbia, Republica Socialista de Bosnia y Herzegovina, Republica Socialista de Montenegro y Republica Socialista de Croacia. Dió categoría de republica a Macedonia, deseparando-la de Serbia y dio autonomía a las rechions con minorías no serbas numerosas como a Voivodina y o Kosovo, a on permitió que entrasen nuevas poblacions albanesas. Lo predominio albanés en bella zona perchudicaba a los serbos.